पाएं अपने शहर की ताज़ा ख़बरें और फ्री ई-पेपरडाउनलोड करें
शहर में कोरोना से बचाव के लिए 18+ का भी वैक्सीनेशन शुरू होने के पहले दिन 299 युवाओं ने टीका लगवाया। पहले दिन रेजिडेंसी सीएचसी पर युवा वैक्सीन अभियान का विधिवत शुभारंभ हुआ। रेजिडेंसी समेत 6 सीएचसी पर वैक्सीनेशन हुआ।
शहरी सामुदायिक स्वास्थ्य केंद्र रेजीडेंसी, शहरी प्राथमिक स्वास्थ्य केंद्र सूरसागर, मसूरिया, उदयमंदिर, महामंदिर व नवचौकिया पर पहले दिन 45 से कम आयु वर्ग के नागरिकों का टीकाकरण किया गया। रविवार को शहर की 8 साइटों पर युवाओं को विभाग द्वारा वैक्सीन लगाई जाएगी।
आरसीएचओ डॉ. कौशल दवे ने बताया कि शनिवार को जयपुर से 20,000 डोज लेकर वैक्सीन वैन जोधपुर पहुंची। इसके बाद करीब 12:30 बजे रेजिडेंसी सीएचसी पर युवा वैक्सीन अभियान शुरू किया गया। छह साइटों पर 18-44 आयुवर्ग के 299 युवाओं ने टीके की पहली डोज लगवाई।
दूसरी 27 वैक्सीन साइटों पर 67 हेल्थवर्करों ने पहली और 25 ने दूसरी डोज लगाई। 52 फ्रंटलाइनर ने पहली और 22 ने दूसरी डोज लगवाई। डॉ. दवे ने बताया कि 45-59 आयुवर्ग के 847 को पहली और 345 को दूसरी डोज लगाई। 60 से अधिक उम्र के बुजुर्गों में 242 को पहली और 383 को दूसरी डोज लगाई।
रजिस्ट्रेशन करवा कर ही साइट पर जाएं
दवे ने बताया कि रविवार को 8 साइटों पर 18-44 साल के लाभार्थियों का वैक्सीनेशन होगा।
वैक्सीन साइटों पर लाइन नहीं लगे इसलिए कोविन पोर्टल से रजिस्ट्रेशन कराकर ही आएं।
एम्स और एमडीएम के साथ शहरी सामुदायिक स्वास्थ्य केंद्र रेजीडेंसी, शहरी प्राथमिक स्वास्थ्य केंद्र सूरसागर, मसूरिया, उदयमंदिर, महामंदिर व नवचौकिया पर 18-44 के युवाओं का वैक्सीनेशन किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn